Οι Κομνηνοί και η μερική αναδιοργάνωση της αυτοκρατορίας

Το **1081**, όταν ανέβηκε στον θρόνο ο πρώτος αυτοκράτορας της δυναστείας των Κομνηνών, ο Αλέξιος Α’, το Βυζάντιο κινδύνευε σε όλα τα μέτωπα.

Η ΕΣΩΤΕΡΙΚΗ ΠΟΛΙΤΙΚΗ ΤΩΝ ΚΟΜΝΗΝΩΝ

**Η Πρόνοια**

Στηρίχτηκαν στους ευγενείς και εφάρμοσαν το θεσμό της **Πρόνοιας** : παραχώρησαν ισόβια αγροκτήματα και φορολογικά έσοδα στους ευγενείς με την υποχρέωση αυτοί να προσφέρουν στρατιωτικές υπηρεσίες. Οι ευγενείς αυτοί ονομάστηκαν **προνοιάριοι ή στρατιώτες** και έγιναν η πιο δυνατή τάξη στο Βυζάντιο, ενώ οι απλοί αγρότες ζούσαν πλέον σε άθλιες συνθήκες.

ΟΙ ΕΞΩΤΕΡΙΚΕΣ ΕΠΙΤΥΧΙΕΣ

**ΑΛΕΞΙΟΣ Α’** (1081-1118)

* Οι Βυζαντινοί παίρνουν πίσω τη Δυτική Μικρά Ασία. Ο Αλέξιος Α’ εκμεταλλεύτηκε τις Σταυροφορίες και με συνθήκη που υπέγραψε με τους Σταυροφόρους στην Κωνσταντινούπολη, πέτυχε να απελευθερώσει τη δυτική Μικρά Ασία (Νίκαια, Σμύρνη, Σάρδεις, Έφεσο κ.α.)
* Οι Βυζαντινοί απαλλάσσονται από τις επιδρομές των εχθρών στα Βαλκάνια. Τόσο με τη διπλωματία, όσο και με τον πόλεμο, ο Αλέξιος Α’ κατάφερε να απαλλαγεί από τις επιδρομές των Πατζινάκων και των Κουμάνων στα Βαλκάνια.

**ΙΩΑΝΝΗΣ ΚΟΜΝΗΝΟΣ** (1118-1143)

* Κατέλαβε διάφορα κρατίδια στη Μικρά Ασία και έφτασε ως τη συριακή Αντιόχεια.
* Επέβαλε την κυριαρχία του στους Σέρβους
* Προσπάθησε να θέσει υπό την κηδεμονία του το ισχυρό Ουγγρικό Βασίλειο.

**ΜΑΝΟΥΗΛ Α’ ΚΟΜΝΗΝΟΣ** (1143-1180)

* Στη εσωτερική πολιτική ήταν φιλοδυτικός και στηρίχθηκε στους Λατίνους
* Υπέγραψε συνθήκη με τους Ούγγρους
* Ταπείνωσε τους Σέρβους
* Συνέχισε τις εκστρατείες εναντίον των Σελτζούκων στη Μ. Ασία.

Η ΣΤΡΑΤΙΩΤΙΚΗ ΚΑΤΑΡΡΕΥΣΗ

Ο σουλτάνος των Σελτζούκων επιτέθηκε εναντίον του Βυζαντίου στα χρόνια του Μανουήλ. Ο βυζαντινός στρατός καταστράφηκε στη μάχη στο **Μυριοκέφαλο της Φρυγίας (1176)**. Η ήττα έμοιαζε με αυτή του Ματζικέρτ (1071).

Με τη νίκη αυτή οι Τούρκοι ξαναέγιναν κυρίαρχοι της Μικράς Ασίας. Πολλοί κάτοικοι της περιοχής λόγω των σφαγών, της πείνας και της πανούκλας εξισλαμίστηκαν.